למי מיועדת מערכת המנהרות החכמות לכלי תחבורה חשמליים?
לערים גדושות שבהן משתמשים לא מעט באופניים
BMW חברה לאוניברסיטת Tongji שבשנגחאי במיזם חדש הנקרא "Vision E3 Way": זוהי מערכת מנהרות חכמות באורך של 20 קילומטרים לכלי תחבורה חשמליים אשר מיועדת לערים גדושות שבהן משתמשים לא מעט באופניים (מישהו אמר "תל אביב"?). רשת המנהרות מורמת מעל פני הקרקע ומקורה ובכך הרוכבים בה לא נתקלים בכבישים סואנים ולא מושפעים ממזג האוויר. כמו כן, המנהרה אמורה לשמור על טמפרטורה יחסית קבועה באמצעות מערכת שליטה המבוססת על מי גשם שישמרו במערכת. בכדי להמנע מעומס של רוכבים בתוך המנהרה, מערכת AI חכמה תעכב כניסה של רוכבים חדשים אל המנהרה עד אשר העומס יפחת. נראה כי BMW מאמינה בחזון שלה כל כך שחלק מהמעצבים שעמלים עליה מכנים את המנהרה "הייפרלופ" (על שם המיזם של אילון מאסק).
מערכת המנהרות החכמות לכלי תחבורה חשמליים מיועדת לערים גדולות עם צפיפות גבוהה של משתמשי אופניים חשמליים.